บลจ.ทหารไทย ชูธง“TMBAM RMF”ครอบคลุมทุกโอกาสดีๆที่มีอยู่ทั่วโลก
ดร.สมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน ทหารไทย จำกัด เปิดเผยว่า บริษัทประกาศเจตนารมย์ในการดำเนินกลยุทธ์เพื่อเป็นที่หนึ่งสำหรับกองทุนประเภท RMF ในใจของผู้ลงทุน โดยมุ่งเติมเต็มศักยภาพของกองทุนประเภท RMF ให้เกิดขึ้นกับผู้ลงทุนได้อย่างแท้จริง ด้วยการสร้างทางเลือกที่หลากหลายครบครัน ครอบคลุมทุกประเภทของสินทรัพย์เพื่อการลงทุนระยะยาว เติมเต็มศักยภาพให้กับผู้ลงทุนเมื่อต้องการปรับเปลี่ยน จัดทัพลงทุน ให้เหมาะสมสอดคล้องกับสถานการณ์เศรษฐกิจการลงทุนที่เปลี่ยนแปลงไปอย่างรวดเร็วด้วยการให้ความรู้ สร้างความเข้าใจ นำเสนอข้อมูลข่าวสารที่ต่อเนื่องมีประโยชน์ สร้างระบบรองรับสำหรับช่องทางการทำธุรกรรมกองทุนที่เปี่ยมประสิทธิภาพ พร้อมด้วยบริการให้คำปรึกษาเยี่ยงมืออาชีพสำหรับการจัดทัพลงทุนและเตรียมการด้านภาษี เพื่อให้ ผู้ลงทุนสามารถสร้างอิสรภาพทางการเงิน เกษียณสุขได้อย่างแท้จริง และเพื่อสร้างความหลากหลายให้มีทางเลือกที่ครบครันมากยิ่งขึ้น
3 ส.ค. 2558

ดร.สมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน ทหารไทย จำกัด เปิดเผยว่า บริษัทประกาศเจตนารมย์ในการดำเนินกลยุทธ์เพื่อเป็นที่หนึ่งสำหรับกองทุนประเภท RMF ในใจของผู้ลงทุน โดยมุ่งเติมเต็มศักยภาพของกองทุนประเภท RMF ให้เกิดขึ้นกับผู้ลงทุนได้อย่างแท้จริง ด้วยการสร้างทางเลือกที่หลากหลายครบครัน ครอบคลุมทุกประเภทของสินทรัพย์เพื่อการลงทุนระยะยาว เติมเต็มศักยภาพให้กับผู้ลงทุนเมื่อต้องการปรับเปลี่ยน จัดทัพลงทุน ให้เหมาะสมสอดคล้องกับสถานการณ์เศรษฐกิจการลงทุนที่เปลี่ยนแปลงไปอย่างรวดเร็วด้วยการให้ความรู้ สร้างความเข้าใจ นำเสนอข้อมูลข่าวสารที่ต่อเนื่องมีประโยชน์ สร้างระบบรองรับสำหรับช่องทางการทำธุรกรรมกองทุนที่เปี่ยมประสิทธิภาพ พร้อมด้วยบริการให้คำปรึกษาเยี่ยงมืออาชีพสำหรับการจัดทัพลงทุนและเตรียมการด้านภาษี เพื่อให้ ผู้ลงทุนสามารถสร้างอิสรภาพทางการเงิน เกษียณสุขได้อย่างแท้จริง และเพื่อสร้างความหลากหลายให้มีทางเลือกที่ครบครันมากยิ่งขึ้น
ทั้งนี้ บลจ.ทหารไทยจึงได้กำหนดออก IPO (ระหว่างวันที่ 3-7 ส.ค.2558) สำหรับกองทุน RMF น้องใหม่ประเภทหุ้นต่างประเทศที่บริหารโดย Master Funds ระดับโลก จำนวน 4 กองทุนรวด ซึ่งการออก IPO ในคราวนี้จะทำให้บลจ.ทหารไทยมีกองทุนประเภท RMF นำเสนอให้กับผู้ลงทุนได้ครอบคลุมครบถ้วน และมากที่สุดในอุตสาหกรรมอีกด้วย โดยสี่กองทุน RMF น้องใหม่ประกอบด้วย กองทุนเปิดทหารไทย Japan Equity เพื่อการเลี้ยงชีพ (กองทุนหลักบริหารจัดการโดย Nomura) กองทุนเปิดทหารไทย China Opportunity เพื่อการเลี้ยงชีพ (กองทุนหลักบริหารจัดการโดย UBS) กองทุนเปิดทหารไทย Asian Growth Leaders เพื่อการเลี้ยงชีพ (กองทุนหลักบริหารจัดการโดย BlackRock) และกองทุนเปิดทหารไทย Global Quality Growth เพื่อการเลี้ยงชีพ (กองทุนหลักบริหารจัดการโดย Wellington) โดยที่กองทุนทั้ง 4 กองนี้ถือเป็นทัพหน้าของการลงทุนเพื่อสร้างโอกาสของผลตอบแทน มีนโยบายการลงทุนเช่นเดียวกับกองทุนเปิดที่บลจ.ทหารไทยเปิดขายอยู่แล้วและได้รับความนิยมอย่างมากจากผู้ลงทุนนั่นเอง โดยผู้ลงทุนสามารถสอบถามข้อมูลเพิ่มเติมหรือขอรับหนังสือชี้ชวนได้ที่ บริษัทฯ เช่นผ่านทาง www.tmbam.com หรือโทร 1725 ธนาคารทหารไทยทุกสาขา หรือผู้สนับสนุนการขายที่ได้รับการแต่งตั้ง
จากการศึกษาของเราพบว่ากองทุนเพื่อการประหยัดภาษี โดยเฉพาะกองทุนประเภท RMF ยังมีศักยภาพในการเติบโตได้อีกมาก ที่ผ่านมาประชาชนมักจะให้ความสนใจต่อกองทุน LTF มากกว่าเกือบครึ่งต่อครึ่งซึ่งอาจเป็นเพราะเข้าใจได้ง่ายกว่าและระยะลงทุนโดยเฉลี่ยที่อาจใช้เวลาน้อยกว่าคือเพียง 5 ปีภาษี ประกอบกับการที่กองทุน LTF ยังอยู่ในขั้นตอนการพิจารณาจากภาครัฐในการคงสิทธิประโยชน์ทางภาษีซึ่งยังคงมีความไม่แน่นอนสูง รวมทั้งความเข้าใจของผู้ลงทุนที่ไม่สมบูรณ์ ยังคงไม่เห็นความสำคัญว่ากองทุน RMF หากมีการออมอย่างต่อเนื่อง มีการจัดทัพบริหารจัดการลงทุนอย่างถูกวิธีจะเป็นหนึ่งในสินทรัพย์ที่ช่วยสร้างอิสรภาพการเงิน
ในวัยเกษียณได้อย่างแท้จริง ดังนั้นเราจึงกำหนดแนวทางในการดำเนินการเพื่อช่วยยกระดับศักยภาพของกองทุน RMF กับผู้ลงทุนไทยไว้ได้แก่ 1.) Power of Choice คือมุ่งสร้างวาไรตี้หรือความหลากหลายของกองทุนให้ครอบคลุมทุกสินทรัพย์ ทั้งตราสารตลาดเงิน ตราสารหนี้ หุ้นไทย หุ้นต่างประเทศ อสังหาริมทรัพย์ และทองคำ เพื่อเพิ่มศักยภาพของผลตอบแทนที่สูงขึ้น และสามารถจัดทัพปรับเปลี่ยนได้อย่างแท้จริง
2.) Power of Information คือมุ่งเติมเต็มศักยภาพของผู้ลงทุน ผ่านทางการให้ความรู้อย่างต่อเนื่องผ่านช่องทางต่างๆของบริษัท การอัพเดทข้อมูลข่าวสาร และการให้คำปรึกษาผ่านมืออาชีพผู้แนะนำการลงทุนที่ได้รับการอนุญาติของบริษัท เป็นต้น และประการสุดท้าย
3.) Power of Execution คือมุ่งสร้างความคล่องตัวในการทำธุรกรรมตลอด 24 ชั่วโมง อำนวยความสะดวกสบาย โดยสร้างช่องทางบริการสำหรับการทำธุรกรรมที่หลากหลาย ผู้ลงทุนสามารถเลือกช่องทางได้ตามความเหมาะสมคุ้นเคย อาทิ ระบบธุรกรรม FundLink online ผ่านเวปไซด์บริษัทฯ ระบบโทรศัพท์อัตโนมัติ FundLink IVR ผ่านเจ้าหน้าที่ศูนย์ลูกค้าสัมพันธ์ โทร 1725 และที่สาขาธนาคารทหารไทยทุกสาขาทั่วประเทศ รวมถึง Selling Agents ที่ได้รับการแต่งตั้ง